ระเบียบกระทรวงมหาดไทยระเบียบกระทรวงมหาดไทยว่าด้วยการพนันแข่งม้า พ.ศ.๒๕๒๔ เนื่องด้วยปัจจุบันปรากฏว่าอาชญากรรมต่างๆมีแนวโน้มสูงและทวีความรุนแรงขึ้นสนามม้านับได้ว่าเป็นแหล่งมั่วสุมเล่นการพนันขนาดใหญ่ทั้งยังเป็นแหล่งมั่วสุมของอาชญากรผู้ประกอบมิจฉาชีพและเยาวชนด้วย กระทรวงมหาดไทยมีนโยบายที่จะลดอาชญากรรมในสนามม้าเพื่อสนองนโยบายของรัฐบาลที่มุ่งรักษาความเรียบร้อยและความปลอดภัยในชีวิตทรัพย์สินให้แก่ประชาชนอาศัยอำนาจตามความมาตรา๑๗ แห่งพระราชบัญญัติการพนัน พุทธศักราช ๒๔๗๘รัฐมนตรีว่าการกระทรวงมหาดไทยวางระเบียบไว้ ดังต่อไปนี้ข้อ๑ ระเบียบนี้เรียกว่าระเบียบกระทรวงมหาดไทยว่าด้วยการพนันแข่งม้า พ.ศ. ๒๕๒๕ข้อ๒ ระเบียบนี้ให้ใช้บังคับตั้งแต่ ๒๘ตุลาคม พ.ศ. ๒๕๒๔ เป็นต้นไปข้อ๓บรรดาระเบียบหรือคำสั่งใดที่ขัดหรือแย้งกับระเบียบนี้ให้ใช้ระเบียบนี้แทนข้อ๔ นับตั้งแต่บัดนี้เป็นต้นไปห้ามมิให้อนุญาตจัดตั้งสนามม้าเพิ่มขึ้นอีกข้อ๕ ให้สนามม้า เจ้าหน้าที่ฝ่ายปกครองหรือเจ้าหน้าที่ตำรวจปฏิบัติดังนี้(๑)ให้สนามม้าจัดทำรั้วกั้นบริเวณที่ขายตั๋วม้าไว้ให้เป็นส่วนสัดโดยเฉพาะ(๒)ให้สนามม้าจัดเจ้าหน้าที่ควบคุมไม่ให้เด็กอายุต่ำกว่า ๑๗ ปี ผ่านเข้าไปในบริเวณที่ขายตั๋วม้าตาม (๑) โดยเด็ดขาด(๓)ให้สนามม้ากวดขันมิให้ผู้ที่ยังไม่บรรลุนิติภาวะ เข้าเล่นการพนันแข่งม้า(๔)ให้สนามม้าป้องกันมิให้มีการเล่นโตแตไลเซเตอร์ (โต๊ดเถื่อน)โดยมิได้รับอนุญาตภายในสนามม้า และให้ความร่วมมือกับเจ้าหน้าที่ตำรวจในการปราบปรามอย่างจริงจังหากทางสนามม้าปล่อยปละละเลยอาจถูกงดการอนุญาตในคราวต่อไป(๕)ให้สนามม้าและเจ้าหน้าที่ตำรวจท้องที่ร่วมกันป้องกันมิให้ผู้เข้าไปในสนามม้าพาอาวุธปืนเข้าไปโดยเด็ดขาดเว้นแต่เจ้าหน้าที่ซึ่งมีอำนาจหน้าที่ในการพาอาวุธปืนติดตัวตามกฎหมาย นอกจากนั้นให้สนามม้าให้ความร่วมมือกับเจ้าหน้าที่ตำรวจอย่างเต็มที่ในการตรวจค้นตัวผู้ต้องสงสัยในการพาอาวุธปืนติดตัวหรือการจับกุม(๖)ให้เจ้าหน้าที่งานฝ่ายปกครองและเจ้าหน้าที่ตำรวจท้องที่ออกสอดส่องหากปรากฏว่าสนามม้าไม่ปฏิบัติตาม(๑) (๒) (๓) (๔) และ (๕) ให้รายงานกระทรวงมหาดไทยโดยด่วนเพื่อพิจารณางดการอนุญาตในคราวต่อไปข้อ๖ นับตั้งแต่วันที่ ๑ พฤศจิกายน ๒๕๒๔จนถึงวันที่ ๓๐ เมษายน ๒๕๒๕ เป็นเวลา ๖ เดือนอนุญาตให้สนามม้าในกรุงเทพมหานครทั้งสองสนาม จัดเล่นการพนันแข่งม้าได้สัปดาห์ละ ๑วัน ตามเดิมโดยมีเงื่อนไขดังนี้(๑)สนามราชกรีฑาสโมสรให้แข่งในวันเสาร์(๒)สนามราชตฤณมัยสมาคมให้แข่งในวันอาทิตย์(๓)วันแข่งใดตรงกับวันสำคัญทางศาสนาให้งด(๔)การขออนุญาตแข่งนัดพิเศษในวันสำคัญต่าง ๆ ให้งด(๕)ให้ลดจำนวนเที่ยวแข่งแต่ละนัดเหลือไม่เกินนัดละ ๑๐ เที่ยวข้อ๗ นับตั้งแต่วันที่ ๑ พฤษภาคม ๒๕๒๕เป็นต้นไป อนุญาตให้สนามม้าในกรุงเทพมหานครจัดแข่ง ดังนี้(๑)ในสัปดาห์หนึ่งให้มีการแข่งขันเพียงนัดเดียวโดยให้ทั้งสองสนามผลัดกันแข่งสัปดาห์หนึ่ง เว้นสัปดาห์หนึ่งจะเลือกแข่งวันเสาร์หรือวันอาทิตย์แล้วแต่ทางสนามจะตกลงกันเอง(๒)วันแข่งใดตรงกับวันสำคัญทางศาสนาให้งด(๓)ในช่วงเดือนสิงหาคม กันยายน ตุลาคม รวม ๓ เดือนที่สนามราชกรีฑาสโมสรหยุดแข่งไม่อนุญาตให้สนามราชตฤณมัยสมาคมจัดแข่งแทน(๔)[๑]การขออนุญาตแข่งนัดพิเศษในโอกาสต่าง ๆให้อยู่ในดุลพินิจของรัฐมนตรีว่าการกระทรวงมหาดไทยที่จะอนุมัติ(๕)ให้มีจำนวนเที่ยวแข่งแต่ละนัดไม่เกินนัดละ ๑๐ เที่ยวข้อ๘ สนามม้าต่างจังหวัด(๑)ให้ปฏิบัติตามข้อ ๕ ทุกประการ(๒)นับตั้งแต่วันที่ ๑ พฤศจิกายน ๒๕๒๔ เป็นต้นไป ถึงวันที่ ๓๐ เมษายน ๒๕๒๕ เป็นเวลา ๖เดือน อนุญาตให้จัดแข่งต่อไปตามเดิม โดยมีเงื่อนไขดังนี้(ก)วันแข่งใดตรงกับวันสำคัญทางศาสนาให้งด(ข)การขออนุญาตแข่งนัดพิเศษในวันสำคัญต่าง ๆ ให้งด(ค)ให้ลดจำนวนเที่ยวแข่งแต่ละนัดเหลือไม่เกินนัดละ ๑๐ เที่ยว(๓)ตั้งแต่วันที่ ๑ พฤษภาคม ๒๕๒๕ เป็นต้นไป อนุญาตให้จัดแข่งโดยมีเงื่อนไขดังนี้(ก)ในสัปดาห์หนึ่งให้มีการแข่งขันได้เพียงนัดเดียวส่วนจะเป็นวันเสาร์หรือวันอาทิตย์แล้วแต่ความต้องการของสนามม้า(ข)วันแข่งใดตรงกับวันสำคัญทางศาสนาให้งด(ค)[๒]การขออนุญาตแข่งนัดพิเศษในโอกาสต่าง ๆให้อยู่ในดุลพินิจของรัฐมนตรีว่าการกระทรวงมหาดไทยที่จะอนุมัติ(ง)ให้มีจำนวนเที่ยวแข่งแต่ละนัดไม่เกินนัดละ ๑๐ เที่ยวข้อ๙ การพิจารณาออกใบอนุญาตตามข้อ ๔ ค.(๑๔) แห่งกฎกระทรวง ฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนันพุทธศักราช ๒๔๗๘สำหรับในกรุงเทพมหานครให้เจ้าพนักงานผู้ออกใบอนุญาตเสนอเรื่องราวขออนุญาตถึงรัฐมนตรีว่าการกระทรวงมหาดไทยเพื่อพิจารณาเดือนละครั้ง แต่ไม่น้อยกว่า ๗ วันก่อนเดือนแข่งขันใหม่ในต่างจังหวัดให้เจ้าพนักงานผู้ออกใบอนุญาตเสนอเรื่องราวถึงรัฐมนตรีว่าการกระทรวงมหาดไทยเพื่อพิจารณาปีละครั้ง แต่ไม่น้อยกว่า ๗ วันก่อนปีแข่งขันใหม่ประกาศ ณ วันที่ ๒๖ตุลาคม ๒๕๒๔พลเอก สิทธิ จิรโรจน์รัฐมนตรีว่าการกระทรวงมหาดไทยนันทพล/ผู้จัดทำ๒๔ มีนาคม ๒๕๕๗วิชพงษ์/ตรวจ๒๗ มีนาคม ๒๕๕๗[๑] ข้อ ๗ (๔) แก้ไขเพิ่มเติมโดยระเบียบกระทรวงมหาดไทยว่าด้วยการพนันแข่งม้า(ฉบับที่ ๒) พ.ศ. ๒๕๓๑[๒] ข้อ ๘ (๓) (ค) แก้ไขเพิ่มเติมโดยระเบียบกระทรวงมหาดไทยว่าด้วยการพนันแข่งม้า(ฉบับที่ ๒) พ.ศ. ๒๕๓๑